Σκέτο γιουβέτσι µε ντοµάτα, φέτα και βασιλικό
Σκέτο από γιουβέτσι µε ντοµάτα, φέτα και βασιλικό, ένα πιάτο που μυρίζει Ελλάδα ειδικά αν πετύχετε τις ντομάτες στην εποχή τους.
500 γρ. κριθαράκι μέτριο, 700 - 750 γρ. ντοµάτες, ξεφλουδισµένες, ξεσποριασµένες και κοµµένες σε μικρά κυβάκια, 1 κουτ. σούπας πελτές (κατά προτίµηση τριπλής συµπύκνωσης, όπως ο θηραϊκός Santos, που βρίσκουµε σε επιλεγµένα παντοπωλεία), 4 κλωνάρια φρέσκο θυµάρι, ολόκληρα, ή 1 κουτ. σούπας ξερό θυµάρι, τριµµένο, 1/2 φλιτζ. τσαγιού φύλλα βασιλικού ή δυόσµου, χοντροκοµµένα, 2 σκελίδες σκόρδου, ψιλοκοµµένες, 6 - 7 φρέσκα κρεµµυδάκια, σε λεπτά φετάκια, 1 κουτ. γλυκού ζάχαρη, 300 γρ. φέτα, σε µικρούς κύβους, 100 ml ελαιόλαδο αλάτι, φρεσκοτριµµένο πιπέρι
Για να φτιάξουμε σκέτο γιουβέτσι µε ντοµάτα, φέτα και βασιλικό, αρχικά, προθερµαίνουµε τον φούρνο στους 180° C.Σε µια κατσαρόλα, µε βαρύ πάτο, ζεσταίνουµε σε µέτρια φωτιά το µισό ελαιόλαδο και γλυκαίνουµε το κρεµµύδι για 7 - 8 λεπτά ή µέχρι να µαλακώσει και να γίνει διάφανο.Ρίχνουµε το σκόρδο, το φέρνουµε 1 - 2 βόλτες. Προσθέτουµε τη ντοµάτα και τη ζάχαρη.Ανεβάζουµε την ένταση της φωτιάς και µαγειρεύουµε για 5 λεπτά.Ρίχνουµε το κριθαράκι και αλατοπίπερο, ανακατεύουµε καλά. Μεταφέρουµε το µείγµα σε µια γάστρα (όχι πολύ µεγάλη) ή σε ένα πυρίµαχο ή πήλινο σκεύος.Προσθέτουµε τον πελτέ διαλυµένο σε 700 ml καυτό νερό, το θυµάρι, το βασιλικό ή το δυόσµο.Σκεπάζουµε µε το καπάκι ή µε αλουµινόχαρτο πολύ καλά και φουρνίζουµε για 15 λεπτά.Ανοίγουµε το καπάκι ή αφαιρούµε το αλουµινόχαρτο και προσθέτουµε στο σκεύος το υπόλοιπο λάδι και τη φέτα. Ανακατεύουµε και ψήνουµε για άλλα 5 λεπτά ή µέχρι να πιει το κριθαράκι τα υγρά. Αν τα υγρά έχουν σωθεί νωρίτερα, προσθέτουµε λίγο ζεστό νερό.Αφήνουµε το φαγητό σε µισάνοιχτο φούρνο για 5 λεπτά. και σερβίρουµε, αφού αφαιρέσουµε τα κλωνάρια θυµαριού.Αφαιρούμε τα κλωνάρια θυμαριού.Σερβίρουμε, το σκέτο γιουβέτσι µε ντοµάτα, φέτα, βασιλικό και συνοδεύουµε µε πράσινη σαλάτα και κρίθινα παξιµάδια.
Κριθαράκι,Ντομάτα,Φέτα